CELEX: C2005/143/15
Language: sk
Date: 2005-06-11 00:00:00
Title: Rozsudok Súdneho dvora (šiesta komora) zo 14. apríla 2005 vo veci C-146/04: Komisia Európskych spoločenstiev proti Holandskému kráľovstvu (Nesplnenie povinnosti členským štátom — Smernice 2000/69/ES a 2001/81/ES — Látky znečisťujúce ovzdušie — Národné emisné stropy — Neprebratie)

11.6.2005   
            
            
               SK
            
            
               Úradný vestník Európskej únie
            
            
               C 143/12
            
         
      ROZSUDOK SÚDNEHO DVORA
   
   (šiesta komora)
   zo 14. apríla 2005
   vo veci C-146/04: Komisia Európskych spoločenstiev proti Holandskému kráľovstvu (1)
   
   (Nesplnenie povinnosti členským štátom - Smernice 2000/69/ES a 2001/81/ES - Látky znečisťujúce ovzdušie - Národné emisné stropy - Neprebratie)
   (2005/C 143/15)
   Jazyk konania: holandčina
   Vo veci C-146/04, Komisia Európskych spoločenstiev (splnomocnení zástupcovia: M. van Beek a G. Valero Jordana) proti Holandskému kráľovstvu (splnomocnené zástupkyne: H. G. Sevenster a J. van Bakel), predmetom ktorej je žaloba o nesplnenie povinnosti podľa článku 226 ES podaná 19. marca 2004, Súdny dvor (šiesta komora), v zložení: predseda šiestej komory A. Borg Barthet (spravodajca), sudcovia S. von Bahr a J. Malenovský, generálny advokát: P. Léger, tajomník: R. Grass, vyhlásil 14. apríla 2005 rozsudok, ktorého výrok znie:
   
               1.
            
            
               Holandské kráľovstvo si tým, že neprijalo zákony, iné právne predpisy a správne opatrenia potrebné na dosiahnutie súladu so smernicou 2000/69/ES Európskeho parlamentu a Rady zo 16. novembra 2000 týkajúcou sa limitných hodnôt pre benzén a oxid uhoľnatý v okolitom prostredí, ako aj so smernicou 2001/81/ES Európskeho parlamentu a Rady z 23. októbra 2001 o národných emisných stropoch pre určité látky znečisťujúce ovzdušie, nesplnilo povinnosti, ktoré mu vyplývajú z týchto smerníc.
            
         
               2.
            
            
               Holandské kráľovstvo je povinné nahradiť trovy konania.
            
         
      (1)  Ú. v. EÚ C 106, 30.4.2004.